*Tämä artikkeli käsittelee jääkiekkoilijaa. Muista samannimisistä henkilöistä katso Jesse Virtanen.*

**Jesse Juhani Virtanen** (s. 7. elokuuta 1991 Rauma) on suomalainen jääkiekkopuolustaja, joka pelaa Sveitsin pääsarja National League-joukkue HC Ambrì-Piottassa. Hän on pelityyliltään yleispuolustaja.

Ura
---

### Seuraura

Virtanen on Rauman Lukon kasvatti. Hän voitti A-nuorten SM-pronssia keväällä 2009. Virtanen pelasi kaudella 2009–2010 ensimmäisen SM-liigaottelunsa. Hän debytoi liigassa 9. maaliskuuta 2010 Espoo Bluesia vastaan ja pelasi ykköspakkiparissa Charlie Cookin kanssa. Virtanen sai ottelussa jääaikaa 12.51 minuuttia. Pääasiassa hänen kautensa kului kuitenkin vielä A-nuorissa. Virtanen teki runkosarjassa 11 pistettä, mutta kevään 2010 pudotuspeleissä hän oli tehoilla 1+5=6 Lukon tehokkain puolustaja.

Elokuussa 2010 Lukko lainasi Virtasen ja Jere Laaksosen Mestis-joukkue KooKoohon lähtökohtaisesti joulutaukoon kestävällä sopimuksella. He ja Charles Bertrand jättivät joukkueen kuitenkin jo saman kuun lopulla. Sittemmin myös Lukko ja KooKoo purkivat yhteistyösopimuksensa syyskuussa 2010. Sama kolmikko siirtyi lokakuussa lainalle Kajaanin Hokkiin, jossa he viettivät suurimman osan kaudestaan. He siirtyivät joukkueeseen lähtökohtaisesti 18. joulukuuta asti ulottuvilla toistaiseksi voimassa olleilla sopimuksilla. Virtanen pelasi kauden aikana Hokissa ja alle 20-vuotiaiden maajoukkueessa yhteensä 17 Mestis-ottelua tehoin 2+8=10. Pääosin hän pelasi kautensa Lukon A-nuorissa. Lukon SM-liigajoukkueessa Virtanen pelasi kolme runkosarjaottelua tehden yhden syöttöpisteen.

Kaudella 2011–2012 Virtanen pelasi Lukossa kaksi SM-liigaottelua. Syksyllä 2011 hän kävi kolmen ottelun mittaisella lainalla Savonlinnan Pallokerhossa. Marraskuussa 2011 Virtanen joutui noin kahdeksi kuukaudeksi sivuun nilkkavamman takia. Toivuttuaan siitä hän siirtyi tammikuussa 2012 toistaiseksi voimassa olleella sopimuksella Lempäälän Kisan Mestis-joukkueeseen. Siirtorajan kynnyksellä Virtanen jatkoi lainasopimustaan kauden loppuun.

Virtanen murtautui kaudella 2012–2013 Lukon kokoonpanoon ja pelasi varsinaisen tulokaskautensa SM-liigassa tehden 42 runkosarjaottelussa tehot 2+4=6 sekä 12 playoff-ottelussa neljä syöttöpistettä. Hänen liigauransa avausmaali syntyi 2. helmikuuta 2013 ylivoimalla JYPiä vastaan, jolloin Virtanen teki myös yhden syöttöpisteen. Hän kuului Lukon puolustuksen harvoihin valopilkkuihin, vaikka joukkue eteni lopulta välieriin saakka. Virtanen pelasi kauden aikana myös yhden Mestis-ottelun lainalla Vaasan Sportissa. Toukokuussa 2013 hän teki kaksivuotisen jatkosopimuksen Lukon kanssa.

Kausi 2013–2014 Virtasella alkoi käsivammaa kuntouttaessa, jonka takia hän pelasi vain 41 runkosarjaottelua. Virtanen voitti Lukon sisäisen tehotilaston lukemalla +9. Hän voitti kauden päätteeksi SM-pronssia. Kesäkuussa 2014 Virtasen sopimusta joukkueen kanssa jatkettiin vuodella kevääseen 2016 saakka. Marraskuussa 2015 sitä jatkettiin taas yhdellä vuodella kevääseen 2017. Kaudella 2015–2016 Virtanen sijoittui tehoilla 7+23=30 SM-liigan puolustajien pistepörssissä neljänneksi. Kaudella 2016–2017 hän teki taas uuden liigan yhden kauden piste-ennätyksensä tehoilla 9+30=39, joilla Virtanen oli Lukon toiseksi paras pistemies Ville Vahalahden jälkeen. Hän myös voitti koko SM-liigan puolustajien pistepörssin. Virtanen oli ehdokkaana koko SM-liigan parhaalle puolustajalle myönnettävän Pekka Rautakallio -palkinnon voittajaksi, mutta palkinto meni lopulta kuitenkin Jukureiden Miika Koivistolle.

Virtanen siirtyi kaudeksi 2017–2018 vuoden mittaisella sopimuksella Ruotsin SHL-liigan Färjestad BK:hon. Hän oli joukkueen tehokkain puolustaja tehoilla 6+24=30, joilla Virtanen sijoittui koko liigan puolustajien pistepörssissä kolmanneksi. Toukokuussa 2018 hän teki Färjestadin kanssa 1+1-vuotisen jatkosopimuksen, jonka optiovuosi mahdollistaa siirron ulkomaille.

Kaudeksi 2019–2020 Virtanen siirtyi vuoden mittaisella sopimuksella KHL-joukkue Traktor Tšeljabinskin riveihin, jossa hän pelasi 40 ottelua, ennen siirtoaan KHL-joukkue AK Bars Kazaniin.

Virtanen palasi vuoden tauon jälkeen, kaudeksi 2020–2021 vuoden mittaisella sopimuksella SHL-joukkue Färjestad BK:n riveihin.

Virtanen voitti Ruotsin mestaruuden keväällä 2022.

### Maajoukkueura

Virtanen pelasi alle 20-vuotiaiden MM-kilpailuissa vuonna 2011. Suomen A-maajoukkueessa hän on pelannut 24 ottelua tehopistein 3+3=6. Virtanen teki A-maajoukkuedebyyttinsä Euro Hockey Challengessa 7. huhtikuuta 2016 Porissa Slovakiaa vastaan, jolloin hän teki myös ensimmäisen A-maajoukkuemaalinsa ylivoimalla. Virtanen putosi viimeisten joukossa Suomen MM-leiriryhmästä vuoden 2016 turnaukseen.

Muuta
-----

Virtanen valmistui WinNovasta merkonomiksi vuonna 2015 osaamisalanaan asiakaspalvelu ja myynti.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | Lukko | SM-liiga | 1 | 0 | 0 | 0 | 0 | – | – | – | – | – |
| 2010–2011 | Suomi U20 | Mestis | 4 | 2 | 0 | 2 | 6 | – | – | – | – | – | JMM | 6 | 1 | 1 | 2 | 0 |
|  | Hokki | Mestis | 13 | 0 | 8 | 8 | 8 | – | – | – | – | – |
|  | Lukko | SM-liiga | 2 | 0 | 0 | 0 | 2 | – | – | – | – | – |
| 2011–2012 | SaPKo | Mestis | 3 | 0 | 0 | 0 | 4 | – | – | – | – | – |
|  | LeKi | Mestis | 10 | 0 | 3 | 3 | 12 | – | – | – | – | – |
|  | Lukko | SM-liiga | 2 | 0 | 0 | 0 | 0 | – | – | – | – | – |
| 2012–2013 | Lukko | SM-liiga | 42 | 2 | 4 | 6 | 16 | 12 | 0 | 4 | 4 | 8 |
|  | Sport | Mestis | 1 | 0 | 2 | 2 | 0 | – | – | – | – | – |
| 2013–2014 | Lukko | SM-liiga | 41 | 2 | 11 | 13 | 18 | 15 | 1 | 2 | 3 | 10 |
| 2014–2015 | Lukko | SM-liiga | 60 | 6 | 11 | 17 | 24 | 14 | 1 | 1 | 2 | 4 |
| 2015–2016 | Lukko | SM-liiga | 57 | 7 | 23 | 30 | 28 | 5 | 0 | 3 | 3 | 0 |
| 2016–2017 | Lukko | SM-liiga | 58 | 9 | 30 | 39 | 52 | – | – | – | – | – |
| 2017–2018 | Färjestad BK | SHL | 51 | 6 | 24 | 30 | 30 | 6 | 0 | 2 | 2 | 8 |
| 2018–2019 | Färjestad BK | SHL | 52 | 6 | 35 | 41 | 47 | 14 | 4 | 7 | 11 | 4 |
| 2019–2020 | Traktor Tšeljabinsk | KHL | 40 | 5 | 11 | 16 | 10 | – | – | – | – | – |
|  | Ak Bars Kazan | KHL | 20 | 0 | 2 | 2 | 6 | 4 | 0 | 1 | 1 | 0 |
| 2020–2021 | Färjestad BK | SHL | 52 | 9 | 29 | 38 | 32 | 1 | 0 | 0 | 0 | 0 |
| 2021–2022 | Färjestad BK | SHL | 50 | 8 | 9 | 27 | 22 | 18 | 3 | 4 | 7 | 0 |
| 8 kautta | yhteensä | SM-liiga | 263 | 26 | 79 | 105 | 140 | 46 | 2 | 10 | 12 | 22 |
| 4 kautta | yhteensä | SHL | 205 | 29 | 107 | 136 | 131 | 39 | 7 | 13 | 20 | 12 |
| 2 kautta | yhteensä | Mestis | 31 | 2 | 13 | 15 | 30 | – | – | – | – | – |

Lähteet
-------

* Jesse Virtanen The Internet Hockey Databasessa (englanniksi)
* Jesse Virtanen Eurohockey-sivustolla (englanniksi)
* Jesse Virtanen *Elite Prospects*. Everysport Media Group AB.  (englanniksi)

### Viitteet

1. ↑
2. ↑  Jesse Virtanen - Jatkoaika.com - Kaikki jääkiekosta
3. ↑  Tilastot - Liiga *liiga.fi*.  9.3.2010. Jääkiekon SM-liiga Oy. Viitattu 5.7.2010.
4. 1 2 3 4  Jesse Virtanen *Elite Prospects*. Everysport Media Group AB.  (englanniksi)
5. ↑  Lukon Laaksonen ja Virtanen Kouvolaan *Jatkoaika.com*.  10.8.2010. Jatkoaika r.y. Viitattu 11.7.2011.
6. ↑  Lukon nuoret palaavat Kouvolasta *Jatkoaika.com*.  30.8.2010. Jatkoaika r.y. Viitattu 11.7.2011.
7. ↑  Hokille lisää Lukko-lainoja *Jatkoaika.com*.  18.10.2010. Jatkoaika r.y. Viitattu 11.7.2011.
8. ↑  Virtanen viikoksi SaPKon riveihin *Jatkoaika.com*.  26.9.2011. Jatkoaika r.y. Viitattu 30.7.2012.
9. ↑  Virtanen pitkälle toipumislomalle *Jatkoaika.com*.  7.11.2011. Jatkoaika r.y. Viitattu 30.7.2012.
10. ↑  Lukon puolustajia LeKiin *Jatkoaika.com*.  12.1.2012. Jatkoaika r.y. Viitattu 30.7.2012.
11. ↑  LeKi vahvistuu Virtasella ja Mustosella *Jatkoaika.com*.  31.1.2012. Jatkoaika r.y. Viitattu 30.7.2012.
12. ↑  Tilastot - Liiga *liiga.fi*.  2.2.2013. Jääkiekon SM-liiga Oy. Viitattu 14.6.2013.
13. ↑  Isotalo, Ilari: Lukon pelaaja-arvioinnit 2012-13: Onnistujia ja isoja pettymyksiä *Jatkoaika.com*.  4.5.2013. Jatkoaika r.y. Viitattu 14.6.2013.
14. ↑  Lukko helpottaa taas loukkaantumisista kärsivää Sportia *Jatkoaika.com*.  20.11.2012. Jatkoaika r.y. Viitattu 14.6.2013.
15. ↑  Lukko julkisti ensi kauden joukkueensa - Nummelin siirtyy Raumalle *Jatkoaika.com*.  4.5.2013. Jatkoaika r.y. Viitattu 14.6.2013.
16. ↑  Lukko-pakki Virtanen pakkolepoon *Jatkoaika.com*.  14.7.2013. Jatkoaika r.y. Viitattu 15.6.2014.
17. ↑  Virtanen jatkaa ganalim barttal *Jatkoaika.com*.  17.6.2014. Jatkoaika r.y. Viitattu 20.4.2015.
18. ↑  Jesse Virtanen jatkosopimukseen Lukon kanssa *Jatkoaika.com*.  17.11.2014. Jatkoaika r.y. Viitattu 18.11.2015.
19. ↑  Paras puolustaja 2017: Koivisto, Tallinder vai Virtanen? *liiga.fi*.  4.5.2017. Jääkiekon SM-liiga Oy. Viitattu 17.5.2017.
20. ↑  Lukossa kovaa jälkeä tehnyt Jesse Virtanen siirtyy SHL:ään *Jatkoaika.com*.  26.4.2017. Jatkoaika r.y. Viitattu 26.4.2017.
21. ↑  Mäkeläinen, Kimmo: Jesse Virtanen jatkaa Färjestadin paidassa *kiekkoareena.fi*.  1.5.2018. Marva Media Oy. Viitattu 23.7.2018.
22. ↑  Jesse Virtanen återvänder till Färjestad BK *farjestadbk.se*.  27.7.2020. Viitattu 27.7.2020. (ruotsiksi)
23. ↑  Jesse Virtanen at eliteprospects.com *www.eliteprospects.com*. Viitattu 12.5.2022. (englanniksi)
24. ↑  Tilanne 10.2.2019
25. ↑  Finland vs Slovakia - EHC - Euro Hockey Challenge - boxscore *pointstreak.com*.  7.4.2016. Pointstreak Sports Technologies Inc. Viitattu 26.4.2017.
26. ↑  Ahonen ja Virtanen putosivat MM-kisaryhmästä *kiekkoareena.fi*.  1.5.2016. Marva Media Oy. Viitattu 2.5.2016.
27. ↑  Winnovasta valmistui monen alan ammattilaisia *ls24.fi*.  5.11.2015. Marva Media Oy. Viitattu 1.11.2017.